Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZintPK-C, 203/20 - ZIUPOPDVE, 202/21 – odl. US in 3/22 - ZDeb v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F in 52/16, [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in 203/20 – ZIUPOPDVE, 119/21 – ZČmlS-A; 202/21 – odl. US, 15/22, 54/22- ZUPŠ-1, 114/23 in 136/23 - ZIUZDS ; v nadaljnjem besedilu: ZDR-1)

**Ministrstvo za obrambo,** Vojkova cesta 55, 1000 Ljubljana, **objavlja prosto** strokovno tehnično delovno mesto za določen čas - 8 mesecev

**RAČUNOVODJA VII/2 - III PRIPRAVNIK (šifra DM 103367) v Sekretariatu generalnega sekretarja, Službi za računovodstvo, Oddelku za finančno knjigovodstvo**

Kandidati, ki se bodo prijavili na to delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) smer poslovne in upravne vede ali ekonomija; visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); višješolsko izobraževanje (prejšnje)/višješolska izobrazba (prejšnja);
* državljanstvo Republike Slovenije;
* ne smejo imeti dvojnega državljanstva;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in **prvič sklene pogodbo o zaposlitvi**, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge delovnega mesta:

* usposabljanje za vodenje in usklajevanje analitičnih in sintetičnih evidenc,
* usposabljanje za upravljanje s TRR ministrstva,
* usposabljanje za finančno in računovodske naloge (kontrola in knjiženje poslovnih dogodkov pravilno likvidiranih knjigovodskih listin),
* usposabljanje za pripravljanje poročil in podatkov za predpisane računovodske izkaze in druga poročila,
* usklajevanje analitične in sintetične evidence,
* usposabljanje za sodelovanje pri pripravi usmeritev in delovnih postopkov,
* usposabljanje za pripravljanje statističnih pregledov, informacij in drugih podlag za odločanje s področja dela,
* usposabljanje za samostojno opravljanje drugih nalog podobne zahtevnosti po navodilih nadrejenega.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da:
* je državljan Republike Slovenije;
* da nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo, da za namen tega natečajnega postopka dovoljuje Ministrstvu za obrambo pridobitev podatkov iz 3. točke iz uradne evidence;
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »interno« skladno z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20, in 18/23 – ZDU-10), če kandidat ustreznega dovoljenja še nima;
3. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20).

Prijava mora nujno vsebovati življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav in dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje pogojev objave.

V kolikor po opravljenem predhodnem zdravniškem pregledu in varnostnem preverjanju ne bo ugotovljenih zadržkov, bo z izbranim kandidatom sklenjeno delovno razmerje za določen čas - 8 mesecev, za čas opravljanja pripravništva, s polnim delovnim časom.

Strokovno tehnično delovno mesto računovodja VII/2 – III - pripravnik je uvrščeno v 14. plačni razred (osnovna plača 1.841,39 EUR bruto). Delo se bo opravljalo v prostorih Sekretariata generalnega sekretarja, Službe za računovodstvo, na naslovu Kranjčeva ulica 1 v Ljubljani, oziroma na območju delovanja Ministrstva za obrambo.

Kandidat vloži prijavo v pisni obliki (na priloženem obrazcu »[Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev«), ki jo pošlje v zaprti ovojnici z označbo: »Za javno objavo za delovno mesto računovodja VII/2 - III pripravnik št. **1003-4/2025**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **14 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno 7. 4. 2025 (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana **na elektronski naslov**: glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem portalu državne uprave GOV.SI.

Informacije o izvedbi javne objave je možno dobiti na telefonski številki 01/471 10 61 pri Andreji Marinko.

Informacije o delovnem področju pa dobite na telefonski števili 01/471 28 82 pri Mojci Božič.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.